
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"РАҪҪЕЙ ФЕДЕРАЦИЙӖН НАЛУКСЕМПЕ 
ТӲЛЕВСЕМ ҪИНЧЕН КАЛАКАН САККУНӖСЕМПЕ
РАҪҪЕЙ ФЕДЕРАЦИЙӖН СУБЪЕКЧӖСЕНЕ ШАНСА ПАНӐ НАЛУК ЙӖРКЕЛӖВӖН ЧӐВАШ РЕСПУБЛИКИНЧИ ЫЙТӐВӖСЕМ ҪИНЧЕН" САККУННЕ УЛШӐНУCЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи ака уйӑхӗн 29-мӗшӗнче
йышӑннӑ

1 статья
Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42, 45 №-сем; 2002, 46, 49, 52 №-сем; 2003, 54, 57 №-сем; 2004, 59, 61 №-сем; 2005, 64, 65 №-сем; 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 87 №; 2011, 90, 91 №-сем; 2012, 96 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 3, 10 №-сем; 2014, 9, 11 №-сем; 2015, 6, 10 №-сем; 2016, 6, 11 №-сем; 2017, 11 №; "Республика" хаҫат, 2018, нарӑс уйӑхӗн 21-мӗшӗ, авӑн уйӑхӗн 19-мӗшӗ; 2019, нарӑс уйӑхӗн 20-мӗшӗ, юпа уйӑхӗн 18-мӗшӗ, раштав уйӑхӗн 26-мӗшӗ) ҫакӑн пек улшӑнусем кӗртес:
1)  1 статьян 2-мӗш пункчӗн иккӗмӗш абзацне ", енчен те Раҫҫей Федерацийӗн Налук кодексӗн 4 статйипе урӑххине палӑртман пулсан" сӑмах-сем хушса хурас;
2) 4 статьян 1-мӗш пунктне ҫакӑн пек ҫырса хурас:
"1. Республика налукӗсене палӑртасси, улӑштарасси тата вӗсен вӑйне чарса лартасси ҫинчен калакан информацие тата саккунсен копийӗсене Чӑваш Республикин Финанс министерстви федерацин ӗҫ тӑвакан власть органӗн налуксем тата пуҫтарусем енӗпе тӗрӗслев тата асӑрхав ӗҫӗсене пурнӑҫлама полномочи панӑ территори органне ярса парать.";
3)  12 статьян 2-мӗш пункчӗн пӗрремӗш абзацӗнче "палӑртнӑ йӗркепе кӑна" сӑмахсене "килӗшӳллӗн кӑна" сӑмахсемпе улӑштарас; 
4) 13 статьян 1-мӗш пунктне ", енчен те Раҫҫей Федерацийӗн Налук кодексӗпе урӑххине палӑртман пулсан" сӑмахсем хушса хурас;
5) 19 статьян 4-мӗш пунктне ҫакӑн пек ҫырса хурас:
"4. Налук никӗсне кадастр хакӗ евӗр палӑртнӑ, ҫак Саккунӑн 
18.1 статйинче кӑтартнӑ куҫман пурлӑх объекчӗсем тӗлӗшпе налук ставкисене 2020 ҫулта – 1,5 процент чухлӗ, 2021 ҫулта – 1,5 процент, 2022 ҫулта тата ун хыҫҫӑнхи ҫулсенче 2,0 процент чухлӗ палӑртаҫҫӗ.";
6) 22 статьян 1-мӗш пунктне ҫакӑн пек ҫырса хурас:
"1. Чӑваш Республикин территорийӗнче регистрациленӗ организацисене, ҫавӑн пекех Чӑваш Республикин тулашӗнче регистрациленӗ организацисене, вӗсем 50 миллион тенкӗрен ытла инвестици явӑҫтараҫҫӗ, ҫав организацисен Чӑваш Республикин территорийӗнче уйрӑм ӗҫлекен подразделенийӗсем тӗлӗшпе, инвестици проектне пурнӑҫланӑ шайра туса хунӑ (туяннӑ) пурлӑх тӗлӗшпе инвестици проекчӗ хӑйӗн хакне кӑларичченхи пӗтӗм тапхӑр валли шутласа палӑртнӑ налукӑн 50 проценчӗ чухлӗ виҫепе организацисен пурлӑхӗнчен илекен налук тӳлессинчен хӑтараҫҫӗ, анчах та ҫӑмӑллӑх илнӗ кунран пуҫласа пилӗк ҫултан ытла мар вӑхӑта.";
7) 23 статьяра:
а) ҫакӑн пек ҫырса 1.2-мӗш пункт хушса хурас:
"1.2. Организацисен пурлӑхӗшӗн 0,1 процент чухлӗ илекен налукӑн ҫӑмӑллатнӑ ставкине Раҫҫей Федерацийӗн Налук кодексӗн 2516 статйипе килӗшӳллӗн налук тӳлекенӗн – ятарлӑ инвестици контрактне хутшӑнаканӑн статусне илнӗ организацисем валли Чӑваш Республикин территорийӗнче ятарлӑ инвестици контрактне пурнӑҫланӑ шайра туса хунӑ (туяннӑ), ҫав пурлӑха уйрӑмшар шута илнӗ чухне организаци балансӗнче тӗп хатӗрсен объекчӗсем пек шута илнӗ пурлӑх тӗлӗшпе ятарлӑ инвестици контракчӗ вӑйра тӑнӑ тапхӑр валли палӑртаҫҫӗ.";
ӑ) ҫакӑн пек ҫырса 2.1-мӗш пункт хушса хурас:
"2.1. Ҫак Саккунӑн 18.1 статйин 1-мӗш пункчӗн 1-мӗш тата 2-мӗш ҫум пункчӗсенче кӑтартнӑ куҫман пурлӑх объекчӗсем тӗлӗшпе, вӗсене харпӑрлӑхра тытакан арендодатель вӗсен арендаторӗсемпе аренда договорӗ ҫумне 2020 ҫулта аренда тӳлевне чакарма палӑртса хӑварнӑ, хушма килӗшӳсем тунӑ пулсан, организацисен пурлӑхӗнчен 2020 ҫулхи налук тапхӑрӗнче илекен налук сумми асӑннӑ куҫман пурлӑх объекчӗсемшӗн 2020 ҫулта чакарса тӳлемелли аренда тӳлевӗсен виҫин пӗтӗмӗшле сумми чухлӗ 
чакать, анчах та ҫак пунктӑн положенийӗсене шута илмесӗр палӑртнӑ организацисен пурлӑхӗнчен 2020 ҫулхи налук тапхӑрӗнче илекен налук суммин 50 процентӗнчен ытла мар, пӗр вӑхӑтрах ҫак условисене пӑхӑннӑ чухне:
аренда договорне 2020 ҫулта ҫӳллӗ шайри хатӗрленӳ режимне вӑя кӗртесси ҫинчен йышӑну тӑвиччен тунӑ тата вӑл ҫав йышӑнӑва пӑрахӑҫличчен хӑйӗн вӑйне ҫухатман;
аренда договорӗ ҫумне хушма килӗшӗве 2020 ҫулхи пуш уйӑхӗн 
1-мӗшӗ хыҫҫӑн тунӑ;
аренда объектне харпӑрлӑхра тытакан – арендодатель налук ҫӑ-мӑллӑхӗпе усӑ курмалли тапхӑрта аренда тӳлевӗн виҫине аренда договорӗ тӑрӑх налук ҫӑмӑллӑхӗпе усӑ курмалли тапхӑршӑн чакарнӑ;
ҫӗнӗ коронавирус инфекцийӗ сарӑлнине пула япӑхланнӑ лару-тӑру условийӗсенче ытларах шар курнӑ Раҫҫей экономикин отраслӗсен Раҫҫей Федерацийӗн Правительстви ҫирӗплетнӗ переченьне кӗнӗ, экономика ӗҫӗ-хӗлӗн тӗп тӗсӗсене пурнӑҫлакан тата Федерацин "Раҫҫей Федерацийӗнче вак тата вӑтам предпринимательлӗхе аталантарасси ҫинчен" саккунӗпе килӗшӳллӗн вак тата вӑтам предпринимательлӗх субъекчӗсен пӗрлехи реестрне 2020 ҫулхи пуш уйӑхӗн 1-мӗшӗ тӗлне кӗнӗ организаци е уйрӑм предприниматель шутланакан арендаторпа аренда договорӗ тунӑ.
Экономика отраслӗсен ытларах шар курнӑ ӗҫ-хӗл сферисене Юридически сӑпатсен пӗр пӗтӗм патшалӑх реестрӗнче 2020 ҫулхи пуш уйӑхӗн 
1-мӗшӗ тӗлне упранакан информацие тӗпе хурса ӗҫ-хӗлӗн тӗп тӗсӗн кочӗ тӑрӑх палӑртаҫҫӗ.
Налук тӳлекен ҫак пунктпа килӗшӳллӗн налук ҫамӑллӑхӗпе усӑ курмалли хӑйӗн правине ҫирӗплетес тӗллевпе налук органне 2020 ҫулхи налук тапхӑрӗшӗн тӑратакан налук декларацийӗпе пӗрле ҫаксене тӑратать:
налук ҫӑмӑллӑхӗпе усӑ курмалли тапхӑршӑн аренда тӳлевӗн виҫине чакарнине шута илекен аренда договорне, аренда договорӗ ҫумне тунӑ хушма килӗшӗве;
енсем аренда договорӗ тӑрӑх 2020 ҫулта, налук ҫӑмӑллӑхӗпе усӑ курмалли тапхӑра кӗртсе, тунӑ расчетсене ҫирӗплетекен документсене;
налук ҫӑмӑллӑхӗпе усӑ курмалли правӑна, вӑл вӑйра пулмалли палӑртнӑ условисене шута илсе, ҫирӗплетме пулӑшакан ытти документсене.
Ҫӑмӑллӑх вӑйра тӑракан тапхӑр – 2020 ҫулхи пуш уйӑхӗн 1-мӗшӗнчен пуҫласа ҫӳллӗ шайри хатӗрленӳ режимне вӑя кӗртесси ҫинчен тунӑ йышӑнӑва пӑрахӑҫланӑ уйӑх вӗҫӗччен.";
8) 39 статьяна ҫакӑн пек ҫырса 2.2-мӗш пункт хушса хурас:
"2.2. Уйрӑм предприниматель ҫак статьян 2-мӗш пунктӗнчи таблицӑн 3-мӗш, 4-мӗш, 11.1-мӗш, 11.2-мӗш, 16-мӗш, 28-мӗш, 31-мӗш, 41-мӗш, 45–47-мӗш, 49-мӗш, 64-мӗш позицийӗсенче кӑтартнӑ предприниматель ӗҫӗ-хӗлӗн тӗсӗсем енӗпе ҫулталӑкра илме пултаракан чи пысӑк тупӑш виҫи тӗлӗшпе налук хумалли патент тытӑмӗпе усӑ курнӑшӑн тӳлемелли налук суммине шутласа палӑртнӑ чухне 2020 ҫулта 0,5 виҫеллӗ дифференциаци коэффициенчӗпе усӑ кураҫҫӗ."; 
9) 39.1 статьяра:
а) 1-мӗш пунктӑн пӗрремӗш абзацне ҫакӑн пек ҫырса хурас:
"1. Налук хумалли ҫӑмӑллатнӑ тытӑмпа усӑ курнӑ май илекен налук ставкине, енчен те налук хумалли объект тӑкаксен виҫи чухлӗ чакарнӑ тупӑшсем шутланаҫҫӗ пулсан, налук тӳлекенсен мӗнпур категорийӗсем валли, ҫак статьян 1.1-мӗш пунктӗнче кӑтартнисӗр пуҫне, 12 процент чухлӗ па-лӑртаҫҫӗ:";
ӑ) ҫакӑн пек ҫырса 1.1-мӗш пункт хушса хурас:
"1.1. Ҫӗнӗ коронавирус инфекцийӗ сарӑлнине пула япӑхланнӑ лару-тӑру условийӗсенче ытларах шар курнӑ Раҫҫей экономикин отраслӗсен Раҫҫей Федерацийӗн Правительстви ҫирӗплетнӗ переченьне кӗнӗ экономика ӗҫӗ-хӗлӗн тӗп тӗсӗсене 2020 ҫулхи пуш уйӑхӗн 1-мӗшӗ тӗлне пурнӑҫлакан тата Федерацин "Раҫҫей Федерацийӗнче вак тата вӑтам предприниматель-лӗхе аталантарасси ҫинчен" саккунӗпе килӗшӳллӗн вак тата вӑтам предпринимательлӗх субъекчӗсен пӗрлехи рееестрне кӗнӗ налук тӳлекенсен 
категорийӗсем валли налук хумалли ҫӑмӑллатнӑ тытӑмпа усӑ курнӑ май илекен налук ставкине ҫакӑн пек палӑртаҫҫӗ:
налук хумалли объект тӑкаксен виҫи чухлӗ чакарнӑ тупӑшсем пулнӑ чухне 5 процент чухлӗ;
налук хумалли объект тупӑшсем пулнӑ чухне 1 процент чухлӗ.
Асӑннӑ налук ставкисене 2020 ҫулхи кӑрлач уйӑхӗн 1-мӗшӗнчен пуҫласа 2020 ҫулхи раштав уйӑхӗн 31-мӗшӗчченхи тапхӑр валли палӑртса хураҫҫӗ. 
Ҫак пункт тӗллевӗсем валли налук тӳлекенӗн экономикӑри тӗп ӗҫӗ-хӗлӗн тӗсне Юридически сӑпатсен пӗр пӗтӗм патшалӑх реестрӗнче тата Уйрӑм предпринимательсен пӗр пӗтӗм патшалӑх реестрӗнче 2020 ҫулхи пуш уйӑхӗн 1-мӗшӗ тӗлне упранакан сведенисене тӗпе хурса палӑртаҫҫӗ.
Налук тӳлекенсем пӗчӗклетнӗ налук ставкисемпе ҫак условисене пӑхӑннӑ чухне усӑ кураҫҫӗ:
предпринимательлӗх ӗҫӗ-хӗлӗн тӗсӗсене пӗчӗклетнӗ налук ставкипе усӑ курса пурнӑҫланӑ май таварсем сутса (ӗҫсем пурнӑҫласа, пулӑшу ӗҫӗсем туса) илнӗ тупӑшсен тӳпи иртнӗ налук тапхӑрӗн пӗтӗмлетӗвӗсем тӑрӑх таварсем сутса (ӗҫсем пурнӑҫласа, пулӑшу ӗҫӗсем туса) илнӗ пӗтӗмӗшле тупӑшсен 70 процентӗнчен кая мар пулсан;
Раҫҫей Федерацийӗн Финанс министерстви ҫирӗплетнӗ формӑпа налук хумалли ҫӑмӑллатнӑ тытӑмпа усӑ куракан организацисен тата уйрӑм предпринимательсен тупӑшӗсене тата тӑкакӗсене шута илмелли кӗнекене, налук тапхӑрӗнчи пӗтӗмӗшле тупӑшсен тӳпинчи предпринимательлӗх ӗҫӗ-хӗлӗн тӗсӗсем тӑрӑх таварсем (ӗҫсем, пулӑшу ӗҫӗсем) сутса илнӗ тупӑшсен шутласа палӑртнӑ тӳпине налук органне тӑратнӑ пулсан.";
10) 47 статьяра:
а) 1-мӗш пункта ҫакӑн пек ҫырса хурас:
[bookmark: _GoBack]"1. Чӑваш Республикин территорийӗнче регистрациленӗ организацисем валли, ҫавӑн пекех Чӑваш Республикин тулашӗнче регистрациленӗ организацисем валли, вӗсен Чӑваш Республикин территорийӗнче уйрӑм ӗҫлекен подразделенийӗсем тӗлӗшпе, ҫав организацисем инвестици ӗҫ-хӗлне 
50 миллион тенкӗ ытла хывса пурнӑҫлаҫҫӗ, организацисен тупӑшӗнчен Чӑваш Республикин республика бюджетне куҫарса памалли налук сумми шайӗнче илекен налук ставкине 14 процент виҫепе палӑртаҫҫӗ. Кун пек чухне ҫӑмӑллӑхсен сумми чӑннипе хывнӑ инвестицисен 18 процентӗнчен (2020–2022 ҫулсенче – 17 процентран) ытла пулмалла мар.";
ӑ) ҫакӑн пек ҫырса 7.1-мӗш пункт хушса хурас:
"7.1. Организацисен тупӑшӗнчен Чӑваш Республикин республика бюджетне куҫарса памалли налук сумми шайӗнче илекен налук ставкине 
0 процент виҫепе Раҫҫей Федерацийӗн Налук кодексӗн 2516 статйипе килӗшӳллӗн ятарлӑ инвестици контрактне хутшӑнаканӑн – налук тӳлекенӗн статусне илнӗ организацисем валли Раҫҫей Федерацийӗн Налук кодексӗн 2849 статйипе палӑртнӑ уйрӑмлӑхсене шута илсе палӑртаҫҫӗ.
Ҫак пунктпа палӑртнӑ пӗчӗклетнӗ налук ставкипе ятарлӑ инвестици контрактне хутшӑнакан – налук тӳлекен Раҫҫей Федерацийӗн Налук кодексӗн 2849 статйин 3-мӗш пункчӗпе палӑртнӑ тапхӑрта усӑ курать.".

2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 6-мӗш пункчӗ ҫак Саккуна официаллӑ йӗркепе пичетлесе кӑларнӑ кунран пуҫласа пӗр уйӑхран маларах мар тата организацисен пурлӑхӗнчен илекен налук енӗпе черетлӗ налук тапхӑрӗн пӗрремӗш числинчен маларах мар вӑя кӗрет.
3. Ҫак Саккунӑн 1 статйин 5-мӗш, 7-мӗш тата 10-мӗш пункчӗсем ҫак Саккуна официаллӑ йӗркепе пичетлесе кӑларнӑ кунран пуҫласа пӗр уйӑхран маларах мар вӑя кӗреҫҫӗ тата 2020 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивеҫҫӗ. 
4. Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунӗн (ҫак Саккунпа улшӑнусем кӗртнӗ) 
39 статйин 2.2-мӗш пункчӗн тата 39.1 статйин 1.1-мӗш пункчӗн положенийӗсем 2020 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивеҫҫӗ тата вӗсемпе 2021 ҫулхи кӑрлач уйӑхӗн 1-мӗшӗнчен пуҫласа усӑ курмаҫҫӗ.

